“ትግራይ ናይ ምጉዳእ ዝብል ሓሳብ ብወገነይ ፈጺሙ የለን” ብምባል፡ ካብቲ ካብ ፌደራል ናብቲ ክልል ዝተመደበ ባጀት “ዋላሓንቲ ሳንቲም ኣየጉደለን” ኢሉ። “መንግስቲ ክልል ትግራይ ንመግንስቲ ፌደራላዊ ሕጋዊ ኣይኮነን፡ ኣይንፈልጦን ኣይንኣምነሉ፡ ምስኡ ክንሰርሕ ኣይንኽእልን እንዳበልካ፡ ናይ ባጀት ጥራይ ሕቶ ኣልዒልካ ስጉምቲ ተወሲዱ ማለት፡ ዝግባእ ኣይመስለንን።” ኣብ ስልጣን ድሕሪ ምምጽኡ፡ ካብ ማእከል ሃገር ብክልል ኣምሓራ ናብ ትግራይ ዝኣቱ ቀንዲ መስመር ጽርግያ ብምዕጻዉ፡ እቲ ጉዕዞ ብክልል ዓፋር ምክያዱ ቁጠባዊ ሃስያ ከምዘስዓበ’ዩ ዝግለጽ። ኣብቲ ክልል ዝርከቡ ገለ ዓበይቲ ፕሮጀክትታት ፌዴራል'ውን ጠጠው ከምዝበሉ እዩ ዝዝረብ። ምንጪ ስእሊ, Fitsum Arega/Twitter መግለጺ ስእሊ, ዶ/ር ደብረጽዮን ምስ ፕረዚደንት ኢሳይያስን ቀዳማይ ሚኒሰተር ኣብዪ ኣሕመድን ምስ ህወሓት ዘሎ “ወጥሪ” እቲ ብቐንዱ ብመሪሕነት ውድብ ህወሓት ዝቖመ ኢህኣዴግ ብምፍራስ ንብልጽግና ፓርቲ ዝመስረተ ዶ/ር ኣብዪ ኣሕመድ፡ ኣብ 2018 ናብ ስልጣን ድሕሪ ምድያቡ ዘካየዶም ለውጥታት ነቲ ኣብ ፌደራላዊ ስልጣን ዓቢ ጽልዋ ዝነበሮ ህወሓት ኣወጊኑ ተባሂሉ ክንቀፍ ጸኒሑ። ድሕሪ ምፍልላዮም፡ ህወሓት ምስቲ ብመሳልል ኢህኣዴግ ኣብ ስልጣን ዝመጸ ገዛኢ ሰልፊ ብልጽግና ኣብ ሓደ ክጥርነፍ ከምዘይክእል ብምግላጽ፡ ምስቶም ካልኦት ሓይልታት ክሰርሕ ወሲኑ። እንተኾነ፡ እቲ ርክብ እናሓርፈፈ እዩ መጺኡ። እቲ ቀደማይ ሚኒስተር፡ ኣብ መንጎ ክልቲኦም ውድባት ዘሎ “ኣፈላላይ” ብልዝብ ክፍታሕ ከምዘለዎን ክፍታሕ ከም ዝኽእልን ዘለዎ ተስፋ ገሊጹ። “ብውድብ ብልጽግና ዝምራሕ መንግስቲ ፌደራል ኮነ፡ ኣነ ብውልቀይ ህዝቢ ትግራይ ዘይሳተፈሉ ፖለቲካ ኢትዮጵያ ክህሉ ይኽእል ኢልና ኣይንሓስብን ኣይንኣምንን።” ዓለባ 'ደብረጽዮን' ንምንታይ ልዑል ጠለብ ረኺቡ?
